Verge Motorcycles

**Verge Motorcycles** (aik. **RMK Vehicle Corporation**) on vuonna 2018 perustettu sähkömoottoripyörää kehittävä ja myyvä yritys. Yrityksen kotipaikka on Seinäjoki ja tuotanto tapahtuu Tallinnassa. Yhtiön moottoripyörien erikoisominaisuus on vannemoottori.

Yhtiön toimitusjohtaja on Tuomo Lehtimäki, joka on johtanut yritystä 1.1.2019 alkaen toimitusjohtajana. Valmistajalla on mallistossaan useita moottoripyöriä.

## Historia
Verge Motorcycles on perustettu 04/2018 Seinäjoelle Juha-Pekka Rintamäen, Ari Viemerön ja Teemu Saukkion toimesta. Tuomo Lehtimäki tuli yhtiöön aluksi sijoittajana ja on 1.1.2019 alkaen toiminut toimitusjohtajana. Alun perin RMK Vehicle Corporation -nimellä tunnettu yritys esitteli tammikuussa 2019 Helsingin MP-messuilla RMK E2 -nimisen moottoripyörän prototyypin. Tämän jälkeen pyörää kehitettiinja tuotteistettiin. Syksyllä 2019 yrityksen nimeksi vaihtui Vergre Motorcycles ja pyörän nimeksi tuli Verge TS. Kirjaimet TS viittaava pyörän kehittäjään ja alkuperäiseen suunnittelijaan Teemu Saukkioon. Pyörää esiteltiin talven 2019–2020 aikana Hollannissa sekä Milanossa Eicma-moottoripyörämessuilla. 

Teollisen tuotannon oli määrä käynnistyä ensimmäisten mediatietojen mukaan vuonna 2019. Vuonna 2020 teollisen tuotannon oli määrä käynnistyä alkukesästä Seinäjoella. Tuotanto käynnistyi lopulta tytäryhtiössä Tallinnassa lokakuussa 2022. Tuomo Lehtimäen tuotannon siirron taustalla mukaan taustalla olivat tilausten lisääntyminen, logistiikkakustannusten kasvu sekä halvempi tuotanto. Ensimmäiset toimitukset oli määrä tehdä loppuvuodesta 2022.  

Vuoden 2022 lopussa yhtiö esitteli TS Pro-mallin. TS Ultra -malli esiteltiin tammikuussa 2023 Las Vegasissa teknologia-alan messuilla CES:ssä. Toukokuussa toimituksien alkamiseksi kerrottiin TS Pro-mallin osalta alkavan syyskuussa 2023, Ultra-mallin 2023 toimitukset vuoden neljännellä vuosineljänneksellä ja perusmalli TS:n toimitukset tammikuussa 2024. Kesäkuussa 2023 Verge avasi ensimmäisen liikkeensä Monacossa. Samalla yhtiö kertoi aikovansa laajentaa myymäläketjuaan myös muihin Euroopan kaupunkeihin samana vuonna.

Marraskuussa 2023 yhtiö kertoi pyrkivänsä Yhdysvaltain markkinoille ja avasi Pohjois-Amerikan pääkonttorin ja innovaatiotoimiston San Franciscoon. Yhtiö ilmoitti aikoimuksestan ottaa käyttöön Teslan NAC-latausliitin. Yhtiön mukaan toimitusten oli määrä alkaa TS- ja TS Pro-mallien osalta vuoden 2024 puolivälissä ja TS Ultra -mallin osalta vuoden 2024 loppuun mennessä.

Vuoden 2024 CES-messuilla yhtiö esitteli *Starmatter Vision*-nimisen anturipaketin TS Ultra-malliin, joka sisältää kaksi tutkayksikköä ja kuusi kameraa sekä kypäränsisäisen äänentoistojärjestelmän. Vuonna 2025 yhtiö esitteli EICMA-messuilla uuden version TS Pro -mallista, joka on varustettu Donut Motor 2.0:lla. 

Vuonna 2026 yhtiö ilmoitti että Donut Labin akkuteknologia tulee ensimmäisenä saatavilla Vergen sähkömoottoripyörässä. Vergen mukaan ensimmäiset pyörät toimiteaan maaliskuun 2026 loppun mennessä. Yhtiön mukaan viranomaisten tyyppihyväksynnät ovat kesken EU:ssa ja Yhdysvalloissa.

## Teknologia
Vergen moottoripyörän erityispiirre on sen moottori, joka sijaitsee takapyörässä. 
* **Verge TS**: moottorin vääntövoimaksi ilmoitettiin 1000 newtonmetriä ja huippunopeus rajoitetuksi 180 kilometriin tunnissa. Akun kestoksi on ilmoitettu 200–300 kilometriä ja latausajaksi 4–5 tuntia ja pikalatauksella 45 minuuttia. Kiihtyvyydeksi on ilmoitettu 100 kilometrin tuntinopeuteen alle neljä sekuntia.
* **Verge TS Pro**: TS Pro-malli esiteltiin vuonna 2022. Mallissa ilmoitettiin tehoa 102 kilowattia ja 200 kilometrin huippunopeus. Latausajaksi ilmoitettiin 35 minuuttia ja toimintasääteeksi 350 kilometriä.
* **Verge TS Ultra**: TS Ultra esiteltiin tammikuussa 2023. TS Ultran teho on 150 kilowattia ja vääntövoima 1200 newtonmetriä. Kiihtyvyydeksi on ilmoitettu 100 kilometrin tuntinopeuteen 2,5 sekuntia.

## Hallinto
### Yhtiörakenne
Vuonna 2018 perustettu Verge Motorcycles jakautui vuonna 2025 osaksi yrityksiä Donut Holding Oy, Verge Motorcycles Oy ja Esox Group Oy. Donut Lab Holding omistaa Vergen osittain. Moottoripyörien valmistuksesta vastaa Virossa toimiva tytäryhtiö Verge Motorcycles OÜ. 

### Talous
Vuoden 2020 arvioitiin, että pyöriä myytäisiin vuonna 2021 joitain satoja kappaleita ja tuotanto nousisi tuhanteen kappaleeseen vuonna 2020. Vuonna 2021 Vergen pyörät eivät olleet vielä myynnissä ja sillä ei ollut liikevaihtoa. Tuotekehitysvaiheessa ollut yhtiö teki 2021 0,5 miljoonan euron liiketappion.

Yhtiö on etsinyt jatkuvasti pääomasijoituksia. Vuoden 2023 rahoituskierroksella sijoittajat arvioivat Vergen sadan miljoonan euron arvoiseksi. Vuonna 2023 yhtiö haki lisää rahaa tuotannon kasvattamiseen, myyntiin ja markkinointiin.

Vuonna 2026 kerrottiin että Verge on jäänyt kauas aiemmista myyntitavoitteistaan ja tekee tappiota, mutta kerää jatkuvasti rahoitusta. Yhtiön mukaan tammikuussa 2026 tilauskirjassa olevan 500–1&nbsp;000 pyörää. Tammikuussa 2026 uutisoitiin, että Virossa toimivan valmistusyhtiön talous on kriisissä ja että tilintarkastusyhtiö ei ole kyennyt suorittamaan tilintarkastusta vahvasti puutteellisten tietojen takia.

### Omistajat ja keskeiset henkilöt
Verge Motorcyclesin suurimmat omistajat olivat vuonna 2023 Tuomo Lehtimäki, Marko Lehtimäki, Henri Vähäkainu, Ville Piippo, Mish Oy (Martti Ehrnrooth)  sekä Jarmo Lehtimäki.

Vuonna 2020 yrityksellä oli yli sata osakkeenomistajaa, sisältäen yhtiöitä ja yksityishenkilöitä. Vuonna 2022 osakkeenomistajia kerrottiin olevan noin 200 – pelkästään yksityishenkilöitä. Vuonna 2023 yhtiö kertoi Mika Häkkisen olevan eräs sijoittajista ja nimetty yhtiön neuvottelukuntaan.

Yrityksen toimitusjohtajana toimii Tuomo Lehtimäki. Vuonna 2020 yrityksessä työskenteli 10 henkilöä. Vuoden 2022 lopussa yrityksessä oli 15 työntekijää.

## Lähteet